Limpopóban nőttem fel, egy kis városban, Montetemában,
mely a Limpopo folyó és Mpumalanga tartomány határán fekszik.
A víz- és villamosenergia-ellátás kiszámíthatatlan,
akárcsak az időjárás,
és ilyen nehéz körülmények között felnőve,
17 évesen, néhány barátommal télen lazítottunk,
és sütkéreztünk a napon.
A limpopói nap nagyon forró télen.
Miközben napoztunk, a legjobb barátom ezzel állt elő:
"Haver, miért nem találnak fel valami olyat,
amit csak rákensz a bőrödre és nem kell fürdened?"
Csak ültem és ez járt a fejemben: "Tesó, azt én is megvenném!"
Így hát hazamentem, egy kicsit utána kutattam,
és nagyon sokkoló statisztikákra bukkantam.
A világon napjainkban közel 2,5 milliárd ember
nem jut hozzá rendesen a vízhez és a higiéniához.
Ebből 450 millió afrikai,
és közülük is 5 millió Dél-Afrikában él.
Ezen területeken számtalan betegség üti fel fejét,
de a legdrasztikusabb mind közül a trachoma.
A trachoma olyan szemgyulladás,
melyet a szembe kerülő piszok okoz.
Többszöri fertőzés esetén akár örök vakságot is okozhat.
Ez a betegség évente közel nyolcmillió embert vakít meg örökre.
Különösen sokkoló ebben,
hogy a trachomás fertőzést elkerülhetjük
mindössze annyival, hogy megmossuk az arcunkat.
Nem kell gyógyszer, sem pirula, sem injekció.
A meglepő statisztikával szembesülve azt gondoltam:
"Oké, ha nem is magamért,
meg azért, mert nem akarok fürödni,
de legalább a világ megmentéséért megpróbálom megcsinálni." (Nevetés)
Így hát a kis csúcskészülékemmel, a Nokia 6234-es telefonommal
– nem volt laptopom, internetem se sok,
csak az internet kávézó, óránként 1 euróért.
A Wikipédián és a Google-n testápolók, krémek,
összetételek, olvadáspontok és mérgező anyagok után kutattam
– gimis kutatást végeztem –,
majd papírdarabra vetettem egy kis receptet,
úgy nézett ki, mint a KFC titkos fűszerkeveréke!
Úgy voltam vele, hogy oké, az összetétel megvan.
Már csak át kell ültetni a gyakorlatba.
Ugorjunk egyet az időben: négy év múlva,
miután negyven oldalas üzleti tervet írtam a telefonomon,
megalkottam szabadalmamat a telefonomon,
ma én vagyok az ország legfiatalabb szabadalom-tulajdonosa,
és – ("Nincs több fürdés!") –
ennél többet nem is mondhatok. (Nevetés)
Feltaláltam a DryBath-t,
a világ első fürdéshelyettesítő krémjét.
Szó szerint, a bőrükre kenik, és nem kell fürödniük.
(Nevetés)
Miután a középiskolai szint korlátozott lehetőségevel
megpróbáltam megalkotni, egyetemre mentem,
ott találkoztam néhány emberrel, átültettük a gyakorlatba,
és van egy teljesen működőképes, piackész termékünk.
Tulajdonképpen már piacra is került.
Megtanultunk pár leckét
a DryBath forgalmazása és elérhetővé tétele során.
Az egyik tanulság,
hogy a szegény közösségek nem vásárolnak nagy tételben.
Csak annyit vesznek, amennyire szükségük van.
A kisvárosi emberek nem vesznek meg egy doboz cigarettát.
Szálával veszik naponta, habár így sokkal drágább.
Ezért ilyen új formájú kis tasakokba csomagoltuk a DryBath-t.
Csak kettétörjük, és kinyomjuk belőle a krémet.
Az benne a legjobb, hogy egy kis tasak elég egy fürdés helyettesítésére,
mindössze 32 eurocentért.
Miután kész lett a modellünk,
rengeteget tanultunk a termék bevezetéséről is.
Rájöttünk, hogy még a kertvárosi gazdag gyerekek is
szívesen kipróbálják a Dry-Bath-t. (Nevetés)
Legalább egyszer egy héten.
Rájöttünk, hogy átlagosan 80 millió liter vizet takaríthatunk meg
minden kihagyott fürdés alkalmával,
és naponta két órát is megspórolhatunk a vidéken élő gyerekeknek,
így annyival több idő jut iskolára,
két órával több jut a házi feladatra,
vagy arra, hogy egyszerűen csak gyerekek legyenek.
Miután láttuk a termék globális hatását,
a hozzáadott értékeit dolgoztuk ki,
ami a tisztaság és a kényelem.
A DryBath a gazdag ember kényelme
és a szegény ember életmentője.
A termék gyakorlati megvalósítása után
jelenleg a nemzetközi értékesítés küszöbén állunk,
célunk az, hogy a termék kikerüljön a kiskereskedelmi piacra,
és most az a kérdésem önökhöz,
hogy ha én Limpopo kavicsos utcáin,
heti 3 euro fizetéssel
azzal álltam elő, hogy a világ ne fürödjön,
önöket mi tartja vissza? (Taps)
Még nem végeztem!
Egy másik kulcsfontosságú dolog,
amit az egész folyamat során megtanultam:
tavaly a Google a világ egyik legokosabb fiatal elméjének nevezett ki.
Jelenleg én vagyok a világ legjobb diákvállalkozója,
az első afrikai, akit elismertek ezért,
és egyedül az okoz számomra igazi fejtörést,
hogy az egészet csak azért csináltam, mert nem akartam fürödni.
Köszönöm.
(Taps, ujjongás)